《晨兴散步 其二》
宋代·郑清之

僧居西畔鹤居南，我向中边住此庵。岁晚结交松莫逆，老来知味菜分甘。

禅心每日闲中得，世事新从梦里谙。隐几空明香穗断，净揩双目对晴岚。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。